1Aha kiro kya kashatu, omuli Kana eya Galilaya, bhakaba halimu obugenyi bw'obushwere; na nyina Yesu hakaba aliho. 2Yesu n'abegesibwabe nabo bakaba baraliziibwe aha bugenyi obwo. 3Edivai egya ehwa, nyina Yesu amugambira ati, «Tibaina divai.» 4Yesu amubaza ati, «Mawe, nonyenzaki? Esaa yange tekagobire.» 5Nyinai Yesu agambira abairu ati, «Eky'arabagambira kyona kyona mukikore.» 6Hakaba haliho emuga mukaaga z'amabare, z'emichonchozo y'Abayahudi ey'okunaba, buli emoi netahwamu elita nka 10 anga 150. 7Yesu abagambira ati, «Mwijuze emuga ezi amaizi.» Baziijuza kugoba aha migoma. 8Abagambira ati, «Mbwenu mutaheho mutwalire omugelezi w'obugenyi.» Batahaho. 9Omugeleezi w'obugenyi kayagiire kuroza edivai, agaba gali maizi, atamanyire mbali divai yaruga (n'orwo abairu ababaire batahire amaizi babaire nibamanya), ayeta kishwera 10amugambira ati, «Buli muntu abanza ayebembezayo edivai enungi. K'abantu baba batamiire bayanjagiire, aba nirwo ahondezaho edivai eya kaizi. Kyonkai iwe wabiika edivai enungi wagigobya mwaha!» 11Omu bubonero obwo Yesu yakozire, aka mbere aka akakakolera Kana eya Galilaya, yaba nikwo ayolekya atyo ekitinwakye; n'abegesibwabe bamwesiga. 12Ebyo kabyahoire yasongoka Kaperinaumu, hamoi na nyina n'abarumuna n'abegesibwabe, bamarayo ebiro bike. 13Pasika y'Abayahudi ekaba eraliire kugoba, Yesu agya Yerusalemu. 14Omuli Rwensinga ashangamu abalikugulizamu ente n'entaama n'ebiiba, n'abahingi b'empiha bali aha ikora lyabo. 15Asibinkijanyia orushanju rw'enkoba ababinga bona omuli Rwensinga n'ente zabo n'entaama. Esarafu z'abahingi b'empiha azishesha, n'emeza zabo azikunengura. 16Agambira n'ababaire nibaguza ebiiba ati, «Ihya ebiiba hanu aha; omwa Tata mutahahindura itundiro.» 17Abegesibwa baijuka okwo kyahandikirwe kiti, «Ekihika ky'okurabira enju yawe kilimmara omwoyo.» 18Aho Abayahudi bamubaza bati, «Wakukora kitangazoki kutwoleka okwo oinai obushobora bw'okukora ebintu nk'ebi?» 19Yesu abahorora ati, «Mukambure Rwensinga egi, nyije ngyombekere ebiro bishatu.» 20Abayahudi bamushubamu bati, «Rwensinga egi ekombekerwa emyaka 40, iwe obe n'iwe ogyombekera ebiro bishatu?» 21Kyonkai Rwensinga eyo Yesu yabaire nagamba, hakaba nagamba omubiligwe. 22Kayabaire yahimbukire omu bafu, abegesibwabe bagamba okwo yabaire akigambire; aho baikiliza ebihandiko hamoi n'ebyo Yesu yagambire. 23Yesu kayabaire ali Yerusalemu aha kiro kikuru kya Pasika, abantu bangi bamwesiga orwo baboine ebitangazo ebyo yakora. 24Kyonkai wenene tiyabesigire, 25aha rw'enshonga yamanyaga abantu bona, tiyayetagaga muntu kumumanyisa okwo abantu abandi bali. Yesu wenene yamanyaga ebitekelezo by'omuntu.
Copyright
Learn More
lug_Latn zho_Hant eng_Latn